เลขที่สัญญา ……………………………………………..

**สัญญารับทุนอุดหนุนการวิจัย**

**ประเภททุนสนับสนุนงานมูลฐาน (Fundamental Fund ) ประจำปีงบประมาณ พ.ศ.2566**

**มหาวิทยาลัยเทคโนโลยีราชมงคลอีสาน**

 **(ฉบับที่……………)**

.......................................................................

สัญญานี้ทำขึ้น ณ มหาวิทยาลัยเทคโนโลยีราชมงคลอีสาน .ตั้งอยู่เลขที่………….. ถนน ตำบล อำเภอ จังหวัด เมื่อวันที่ ระหว่าง มหาวิทยาลัยเทคโนโลยีราชมงคลอีสาน โดยรองศาสตราจารย์โฆษิต ศรีภูธร อธิการบดีมหาวิทยาลัยเทคโนโลยีราชมงคลอีสาน ซึ่งต่อไปนี้ในสัญญาเรียกว่า “ผู้ให้ทุน” ฝ่ายหนึ่งกับ สัดส่วน % หมายเลขบัตรประจำตัวประชาชน ตำแหน่ง........................ สาขา คณะ................ ที่อยู่เลขที่ ถนน ตำบล อำเภอ………………………………… จังหวัด………. รหัสไปรษณีย์ โทรศัพท์ …………………………………………..มือถือ ............ E-mail .ในฐานะหัวหน้าโครงการวิจัยซึ่งในสัญญา ต่อไปนี้ เรียกว่า “ผู้รับทุน” อีก ฝ่ายหนึ่ง คู่สัญญาตกลงกัน ดังต่อไปนี้

 **ข้อ 1** ผู้ให้ทุนตกลงให้ทุนอุดหนุนการวิจัยประเภททุนสนับสนุนงานมูลฐาน (Fundamental Fund ) ประจำปีงบประมาณ พ.ศ.2566 แก่ผู้รับทุนเพื่อทำวิจัยเรื่อง

ชื่อโครงการ (ภาษาไทย) (ระบุชื่อโครงการ) .

 (ภาษาอังกฤษ) (ระบุชื่อโครงการ) .

เป็นเงินจำนวน ( ตัวอักษร ) โดยมีระยะเวลาดำเนินการ 12 เดือน - วัน ตั้งแต่วันที่ 1 เดือน ตุลาคม พ.ศ.2565 ถึงวันที่ 30 เดือน กันยายน พ.ศ. 2566 โดยในโครงการวิจัยนี้ มีนักวิจัยร่วม จำนวน คน ประกอบด้วย **(ระบุเฉพาะนักวิจัยร่วม ไม่นับรวมหัวหน้าโครงการวิจัย)**

 1.1 ชื่อ-สกุล สัดส่วน %

 หมายเลขบัตรประจำตัวประชาชน...................................................................................

 ตำแหน่ง สาขา .

 คณะ ที่อยู่เลขที่ ถนน .

 ตำบล จังหวัด รหัสไปรษณีย์ .

 โทรศัพท์ มือถือ E-mail .

 1.2 ชื่อ-สกุล สัดส่วน %

 หมายเลขบัตรประจำตัวประชาชน..................................................................................

 ตำแหน่ง สาขา .

 คณะ ที่อยู่เลขที่ ถนน .

 ตำบล จังหวัด รหัสไปรษณีย์ .

 โทรศัพท์ มือถือ E-mail .

**ข้อ 2** การเบิกจ่ายเงินอุดหนุนการวิจัย ให้จ่ายเมื่อแหล่งทุนโอนเงินสนับสนุนมาให้กับหน่วยงาน โดยให้เป็นไปตามระเบียบมหาวิทยาลัยเทคโนโลยีราชมงคลอีสาน ว่าด้วยการบริหารงานวิจัย พ.ศ. 2553 ซึ่งผู้ให้ทุนจะจ่ายเงินให้กับผู้รับทุนเป็นงวดๆ ตามที่กำหนดไว้ในเอกสารแนบท้ายสัญญา โดยจะแบ่งเป็น 3 (สาม) งวด มีรายละเอียด ดังนี้

 2.1 งวดแรก ให้จ่ายเงินจำนวน........... บาท (…ตัวอักษร…) เมื่อผู้รับทุนกรอกแผนการดำเนินงานวิจัย และแผนการใช้จ่ายงบประมาณในระบบสารสนเทศสำหรับบริหารงานวิจัย ให้ครบถ้วนสมบูรณ์

2.2งวดที่สอง ให้จ่ายเงินจำนวน........... บาท (…ตัวอักษร…) เมื่อผู้รับทุนส่งรายงานความก้าวหน้าโครงการวิจัยและได้รับการตรวจสอบจากคณะกรรมการติดตามและประเมินผลโคร งการวิจัยแล้ว รวมถึงกรอกข้อมูลรายงานความก้าวหน้าในระบบสารสนเทศสำหรับบริหารงานวิจัยตามที่ผู้ให้ทุนแจ้งให้เรียบร้อย และผู้ให้ทุนทรงไว้ซึ่งสิทธิในการระงับการจ่ายเงินงวดที่สอง แก่ผู้รับทุนโดยจะพิจารณาจากการประเมินผลของคณะกรรมการติดตามและประเมินผลโครงการวิจัย

 2.3 งวดที่สาม ให้จ่ายเงินจำนวน........... บาท (…ตัวอักษร…) เมื่อผู้รับทุนส่งรายงานวิจัยฉบับสมบูรณ์พร้อมส่งมอบผลผลิตที่ได้จากการวิจัย โดยการส่งรายงานวิจัยฉบับสมบูรณ์ต้องแนบหลักฐานอย่างน้อยการส่งบทความวิจัยหรือบทความวิชาการเพื่อพิจารณาตีพิมพ์ (submission) หรือได้รับเลขคำขอการจดทะเบียนทรัพย์สินทางปัญญา หรือหนังสือขอจัดแสดงนิทรรศการงานสร้างสรรค์ตามหลักเกณฑ์การเผยแพร่ผลงานวิจัยที่กำหนดในประกาศมหาวิทยาลัยเทคโนโลยีราชมงคลอีสาน เรื่อง การเผยแพร่ผลงานวิจัย พ.ศ. 2564 ลงวันที่ 10 กันยายน 2564

 ทั้งนี้ ผู้รับทุนจะต้องดำเนินการตามข้อ 2.3 ให้แล้วเสร็จภายในกำหนดระยะเวลาอย่างน้อย 45 (สี่สิบห้า) วัน ก่อนสิ้นสุดสัญญารับทุน และต้องดำเนินการปิดโครงการในระบบสารสนเทศสำหรับการบริหารงานวิจัยตามที่ผู้ให้ทุนแจ้งด้วย

 **ข้อ 3** ผู้รับทุนต้องใช้จ่ายเงินอุดหนุนการวิจัยที่ได้รับตามหลักเกณฑ์ และเงื่อนไขที่กำหนดไว้ในสัญญา และระเบียบมหาวิทยาลัยเทคโนโลยีราชมงคลอีสาน ว่าด้วยการบริหารงานวิจัย พ.ศ. 2553

 **ข้อ 4** ผู้รับทุนต้องดำเนินการวิจัยตามโครงการทันที นับแต่วันที่ระบุไว้ในข้อ 1 ของสัญญาหากผู้รับทุนมิได้เริ่มดำเนินการภายใน 45 (สี่สิบห้า) วันนับจากวันดังกล่าว ผู้ให้ทุนมีสิทธิขอเลิกสัญญานี้ได้

ผู้รับทุนจะต้องดำเนินการวิจัยตามวิธีการที่กำหนดไว้ใน เอกสารแนบท้ายสัญญา หากเกิดปัญหาอุปสรรค ผู้รับทุนไม่สามารถดำเนินการวิจัยได้ หรือมีความจำเป็นจะต้องแก้ไขเปลี่ยนแปลงหัวหน้าโครงการ

ผู้ร่วมโครงการ แผนงานหรือวิธีการใด ๆ ผู้รับทุนต้องเสนอผู้ให้ทุนทราบเพื่อพิจารณาแก้ไขเปลี่ยนแปลงภายในกำหนดเวลา 30 (สามสิบ) วัน นับแต่วันทราบสาเหตุ

กรณีที่มีเหตุแห่งความจำเป็น ทำให้ไม่สามารถดำเนินการวิจัยภายใน 45 วัน (สี่สิบห้า) วันนับจากวันที่ระบุในข้อ 1 ของสัญญาหรือไม่สามารถดำเนินการวิจัยตามระยะเวลาที่กำหนดไว้ใน เอกสารแนบท้ายสัญญา ให้อยู่ในดุลยพินิจของผู้ให้ทุน

กรณีผู้รับทุนไม่สามารถดำเนินการวิจัยตามโครงการวิจัย ให้แล้วเสร็จภายในระยะเวลาที่กำหนด ตามข้อ 1 ผู้รับทุนต้องชี้แจงเหตุผล สภาพปัญหา และระบุระยะเวลาที่ขออนุมัติขยายซึ่งไม่เกินวันทำการสุดท้ายของปีงบประมาณถัดไป

 **ข้อ 5** กรณีผู้รับทุนประสงค์จะขอยุบเลิกโครงการวิจัย ให้ทำรายงานสรุปผลการดำเนินการจนถึงวันที่หยุดดำเนินการ และสรุปยอดจำนวนเงินที่รับไป และจำนวนเงินที่จ่ายไปแล้วทั้งสิ้นพร้อมแจ้งเหตุผลปัญหา อุปสรรค ที่ไม่อาจดำเนินการโครงการต่อไปได้ให้หัวหน้าหน่วยงานต้นสังกัดได้ทราบภายใน 15 (สิบห้า) วัน นับจากวันที่หยุดดำเนินโครงการ

หากผู้ให้ทุนพิจารณาเห็นว่า การขอยุบเลิกโครงการของผู้รับทุนไม่มีเหตุผลอันสมควร ผู้รับทุนต้องนำหลักฐานการจ่ายเงิน พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) ส่งคืนหน่วยงานภายใน 15 (สิบห้า) วันนับแต่วันที่ได้รับแจ้งผลพิจารณาจากผู้ให้ทุน เว้นแต่ผู้ให้ทุนเห็นว่าปัญหาอุปสรรคในการขอยุบเลิกโครงการมีเหตุผลอันสมควร ให้ผู้รับทุนคืนเฉพาะเงินส่วนที่รับไปแล้วและยังไม่ได้จ่ายนับแต่วันขอยุบเลิกโครงการ พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) แก่ผู้ให้ทุน

 **ข้อ 6** ผู้รับทุนจะปฏิบัติตามหลักเกณฑ์ที่กำหนดไว้ในระเบียบมหาวิทยาลัยเทคโนโลยี ราชมงคลอีสาน ว่าด้วยการบริหารงานวิจัย พ.ศ. 2553 ประกอบกับประกาศมหาวิทยาลัยเทคโนโลยีราชมงคลอีสาน เรื่อง การเผยแพร่ผลงานวิจัย พ.ศ. 2564 ลงวันที่ 10 กันยายน 2564 รวมถึงประกาศต่าง ๆ ที่เกี่ยวข้องกับการดำเนินโครงการวิจัย แนวทางการปฏิบัติตามคู่มือการทำวิจัย มหาวิทยาลัยเทคโนโลยีราชมงคลอีสาน และถือว่าระเบียบฯ ประกาศฯ และแนวทางปฏิบัติตามคู่มือการวิจัยดังกล่าวเป็นส่วนหนึ่งของสัญญา

 ทั้งนี้หากผู้รับทุนไม่สามารถปฏิบัติตามระเบียบฯ ประกาศฯ และแนวทางปฏิบัติตามคู่มือการวิจัยที่เกี่ยวข้องได้ ผู้ให้ทุนจะสงวนสิทธิ์ในการเสนอขอรับทุนวิจัยของผู้รับทุน สำหรับประเภททุน ดังนี้

1. ทุนสนับสนุนงานวิจัยหรืองานสร้างสรรค์ที่มหาวิทยาลัยจัดสรรเงินจากภายในมหาวิทยาลัย
2. ทุนสนับสนุนงานมูลฐาน (Fundamental Fund)

 **ข้อ 7** ครุภัณฑ์ หรือสิ่งก่อสร้างที่ได้รับการอนุมัติ จัดหาเพื่อใช้ในโครงการวิจัย เมื่อดำเนินการจัดหาเรียบร้อยแล้ว ผู้รับทุนต้องแจ้งรายละเอียดรายการ มูลค่าที่จัดหา วัน เดือนปีที่ได้มาต่อหัวหน้าเจ้าหน้าที่พัสดุ
เพื่อควบคุมตามระเบียบสำนักนายกรัฐมนตรีว่าด้วยพัสดุ และเมื่อสิ้นสุด การดำเนินงานโครงการวิจัยแล้ว ผู้รับทุนต้องส่งมอบครุภัณฑ์หรือสิ่งก่อสร้างให้หน่วยงานต้นสังกัด เพื่อใช้ประโยชน์ต่อไป

 **ข้อ 8** ผู้รับทุนพร้อมที่จะให้ผู้ให้ทุนหรือผู้แทนของผู้ให้ทุนเข้าติดตามความก้าวหน้าในการดำเนินการวิจัยได้ตามแผนและระยะเวลาที่หน่วยงานกำหนด

 **ข้อ 9** หากผู้รับทุนมีความจำเป็นต้องเปลี่ยนแปลง (เพิ่ม-ลด) รายการค่าใช้จ่ายภายใต้หมวดต่าง ๆ หรือการขอขยายระยะเวลาดำเนินการวิจัย (กรณีแหล่งทุนแจ้งให้ขยายเวลาได้) หรือรายละเอียดอื่นใดที่เป็นสาระสำคัญในโครงการ ผู้รับทุนจะต้องทำคำเสนอขออนุมัติพร้อมชี้แจงเหตุผลเสนอผู้ให้ทุน และผู้ให้ทุนจะต้องแจ้งผลมายังผู้รับทุน

 **ข้อ 10** การดำเนินการด้านทรัพย์สินทางปัญญาผู้ให้ทุนและผู้รับทุนต้องดำเนินการให้สอดคล้องตามพระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ. 2564 และกฎหมายอื่น ๆ ที่เกี่ยวข้อง

 **ข้อ 11** ผลงานวิจัยและนวัตกรรม ตลอดจนสิทธิในทรัพย์สินทางปัญญาและสิทธิอื่นใดในผลงานวิจัยและนวัตกรรมที่เกิดขึ้นจากสัญญาให้ทุน **ให้ตกเป็นของผู้ให้ทุน** เมื่อผู้รับทุนได้เปิดเผยผลงานวิจัยและนวัตกรรม และแจ้งความประสงค์จะเป็นเจ้าของผลงานวิจัยและนวัตกรรม พร้อมทั้งเสนอแผนและกลไกการใช้ประโยชน์ผลงานวิจัยและนวัตกรรมเป็นลายลักษณ์อักษรต่อผู้ให้ทุน ทั้งนี้ตามหลักเกณฑ์ วิธีการ เงื่อนไข และระยะเวลาที่กำหนดตามกฎหมายว่าด้วยการส่งเสริมการใช้ประโยชน์ผลงานวิจัยและนวัตกรรม

 **ข้อ 12** ผู้รับทุนมีหน้าที่ปฏิบัติตามกฎหมายว่าด้วยการส่งเสริมการใช้ประโยชน์ผลงานวิจัยและนวัตกรรม ตลอดจนหลักเกณฑ์ต่าง ๆ ที่กำหนดขึ้นโดยอาศัยอำนาจตามกฎหมายดังกล่าว โดยหน้าที่ดังกล่าวรวมถึงหน้าที่ ดังต่อไปนี้

 12.1 เปิดเผยผลงานวิจัยและนวัตกรรมต่อผู้ให้ทุน

 12.2 นำผลงานวิจัยและนวัตกรรมไปใช้ประโยชน์ตามที่กำหนดไว้ในข้อ 10

 12.3 บริหารจัดการและใช้ประโยชน์ผลงานวิจัยและนวัตกรรมตามแผนและกลไกการใช้ประโยชน์ผลงานวิจัยและนวัตกรรมที่ผู้รับทุนเสนอไว้ต่อผู้ให้ทุน

 12.4 รายงานการบริหารจัดการและการใช้ประโยชน์ผลงานวิจัยและนวัตกรรมต่อผู้ให้ทุน

 12.5 ผลประโยชน์อันเกิดขึ้นจากการใช้ประโยชน์ผลงานวิจัยและนวัตกรรมให้ดำเนินการตามประกาศของมหาวิทยาลัย

 12.6 ส่งมอบข้อมูล เอกสารหรือวัตถุอื่นใดที่เกี่ยวข้องหรือจำเป็นต่อการปฏิบัติตามสัญญาให้ทุนและตามกฎหมายว่าด้วยการส่งเสริมการใช้ประโยชน์ผลงานวิจัยและนวัตกรรม ให้แก่ผู้ให้ทุน

 **ข้อ 13** ในกรณีที่ผลงานวิจัยและนวัตกรรมใดตกเป็นของผู้ให้ทุนตามสัญญาให้ทุนหรือตามกฎหมายว่าด้วยการส่งเสริมการใช้ประโยชน์ผลงานวิจัยและนวัตกรรม หากผู้ให้ทุนเห็นสมควรขอรับความคุ้มครองผลงานวิจัยและนวัตกรรมนั้นตามกฎหมายทรัพย์สินทางปัญญาหรือกฎหมายอื่นที่เกี่ยวข้องผู้รับทุนจะต้องส่งมอบข้อมูล เอกสารหรือวัตถุอื่นใดที่เกี่ยวข้องหรือจำเป็นต่อการขอรับความคุ้มครองผลงานวิจัยและนวัตกรรมนั้นให้แก่ผู้ให้ทุน ตลอดจนให้ความร่วมมือตามสมควรในการขอรับความคุ้มครองของผู้ให้ทุน ซึ่งรวมถึงการปกปิดผลงานวิจัยและนวัตกรรมไว้เป็นความลับเพื่อประโยชน์ในการขอรับความคุ้มครองดังกล่าว เว้นแต่ผู้ให้ทุนจะอนุญาตให้เปิดเผยได้ ทั้งนี้ ไม่ว่าจะเป็นการขอรับความคุ้มครองตามกฎหมายไทยหรือกฎหมายต่างประเทศ

**ข้อ 14** ในกรณีที่ผลงานวิจัยและนวัตกรรมตกเป็นของผู้รับทุน ผู้ให้ทุนหรือผู้ซึ่งผู้ให้ทุนมอบหมายมีสิทธิใช้ผลงานวิจัยและนวัตกรรมนั้นเพื่อการศึกษา ค้นคว้า ทดลอง วิจัย หรือพัฒนา ตามหลักเกณฑ์ที่กำหนดตามกฎหมายว่าด้วยการส่งเสริมการใช้ประโยชน์ผลงานวิจัยและนวัตกรรม และผู้รับทุนจะต้องให้ความร่วมมือตามสมควรในการแสดงให้ปรากฏต่อบุคคลภายนอกว่าผู้ให้ทุนหรือผู้ซึ่งผู้ให้ทุนมอบหมายมีสิทธิใช้ผลงานวิจัยและนวัตกรรมเพื่อประโยชน์ดังกล่าว ตลอดจนจะต้องให้ความร่วมมือตามสมควรในการถ่ายทอดองค์ความรู้เกี่ยวกับผลงานวิจัยและนวัตกรรมนั้นแก่ผู้ให้ทุนหรือผู้ซึ่งผู้ให้ทุนมอบหมายทั้งนี้ เมื่อได้รับการร้องขอจากผู้ให้ทุนหรือผู้ซึ่งผู้ให้ทุนมอบหมาย

**ข้อ 15** ในการเปิดเผย เผยแพร่ หรือสาธิตแก่สาธารณชน ซึ่งข่าวสาร ข้อมูล หรือผลงาน รวมถึงกิตติกรรมประกาศในรายงานวิจัยฉบับสมบูรณ์ ผู้รับทุนจะต้องกล่าวอ้างหรือระบุข้อความด้วยว่า “โครงการวิจัยเรื่อง …………..………ตามสัญญาเลขที่ FF..........…..........…….” ได้รับการสนับสนุนจากกองทุนส่งเสริมวิทยาศาสตร์ วิจัยและนวัตกรรม” หรือภาษาอังกฤษว่า “This research project is supported by Science Research and Innovation Fund. Contract No. FF...…..........…….” และในรายงานวิจัยฉบับสมบูรณ์ ผู้รับทุนจะต้องระบุข้อความ “ความเห็นในรายงานผลการวิจัยเป็นของผู้รับทุน ผู้ให้ทุนไม่จำเป็นต้องเห็นด้วยเสมอไป” และนำส่งสำเนาของสิ่งพิมพ์ที่ได้โฆษณาเผยแพร่ให้ผู้ให้ทุน จำนวน 1 (หนึ่ง) ชุดด้วย

**ข้อ 16** การสื่อสารหรือเผยแพร่ผลงานของโครงการ ในรูปแบบใดๆ ก็ตาม ผู้รับทุนจะต้องอ้างอิงกองทุนส่งเสริมวิทยาศาสตร์ วิจัยและนวัตกรรมทุกครั้งที่มีการจัดกิจกรรมหรือเผยแพร่ผลงาน โดยใช้ชื่อ “กองทุนส่งเสริมวิทยาศาสตร์ วิจัยและนวัตกรรม หรือ กองทุนส่งเสริม ววน.” เช่น โครงการวิจัยเรื่อง …………..………ตามสัญญาเลขที่ FF..........…..........…….ได้รับการสนับสนุนจากกองทุนส่งเสริมวิทยาศาสตร์ วิจัยและนวัตกรรม” พร้อมทั้งใส่ตราสัญลักษณ์ของกองทุนส่งเสริม ววน. และตราสัญลักษณ์ของหน่วยงานที่เกี่ยวข้อง และและนำส่งสำเนาของสิ่งพิมพ์ที่ได้โฆษณาเผยแพร่ให้ผู้ให้ทุน จำนวน 1 (หนึ่ง) ชุดด้วย

 **ข้อ 17** ผู้ให้ทุนทรงไว้ซึ่งสิทธิที่จะบอกเลิกสัญญานี้ได้ หากผู้รับทุนฝ่าฝืนหรือมิได้ปฏิบัติหน้าที่ ความรับผิดชอบในข้อใด ข้อหนึ่งตามที่ระบุไว้ในสัญญา หรือมีพฤติการณ์ที่เห็นว่า ผู้รับทุนไม่สามารถดำเนินการตามโครงการวิจัยให้แล้วเสร็จภายในระยะเวลาที่กำหนด หรือระยะเวลาที่ได้รับการขยาย โดยผู้ให้ทุนจะมีหนังสือแจ้งให้ผู้รับทุนทราบและถือว่าการบอกเลิกสัญญา จะมีผลในวันที่ผู้รับทุนได้รับหนังสือยกเลิก

 **ข้อ 18** เมื่อมีการบอกเลิกสัญญาตามข้อ 17 ผู้รับทุนจะต้องส่งหลักฐานการจ่ายเงินที่ได้ใช้จ่ายไปก่อน วันบอกเลิกสัญญา และรายงานผลการวิจัยเท่าที่ได้ดำเนินการไปแล้ว พร้อมทั้งคืนเงินวิจัย ที่ได้รับไปทั้งหมดพร้อมทั้งครุภัณฑ์ สิ่งก่อสร้าง และดอกผล (ถ้ามี) ให้แก่ผู้ให้ทุน เว้นแต่กรณีที่เป็นเหตุสุดวิสัย หรือเป็นเหตุใด ๆ อันเนื่องมาจากความผิดหรือความบกพร่องของผู้ให้ทุน หรือมีพฤติการณ์อันใดอันหนึ่งที่คู่สัญญาไม่ต้องรับผิดชอบให้ผู้รับทุนคืนเงินอุดหนุนการวิจัยในส่วนที่รับไปแล้ว และยังมิได้จ่ายหลังจากวันที่บอกเลิกสัญญา รวมทั้งครุภัณฑ์ สิ่งก่อสร้าง และดอกผล (ถ้ามี) แก่ผู้ให้ทุน

 **ข้อ 19** เมื่อผู้ให้ทุนร้องขอข้อมูลใด ๆ ที่เกี่ยวข้องเพื่อประโยชน์ต่อการดำเนินโครงการ และการรายงานผลการดำเนินงานให้แหล่งทุนทราบ ผู้รับทุนต้องส่งมอบข้อมูลให้กับผู้ให้ทุนอย่างไม่มีเงื่อนไข

 **ข้อ 20** เอกสารแนบท้ายสัญญา

 เอกสารแนบท้ายสัญญาให้ถือเป็นส่วนหนึ่งของสัญญานี้

 20.1 เอกสารแนบ 1 บันทึกขออนุมัติดำเนินโครงการวิจัย

 20.2 เอกสารแนบ 2 แผนการใช้จ่ายเงินโครงการวิจัย

20.3 เอกสารแนบ 3 ข้อเสนอโครงการวิจัยที่สั่งพิมพ์จากระบบสารสนเทศสำหรับบริหารงานวิจัย

 20.4 เอกสารแนบ 4 แผนและกลไกการใช้ประโยชน์ผลงานวิจัยและนวัตกรรม

 20.5 เอกสารแนบ 5 แบบแจ้งความประสงค์เป็นเจ้าของผลงานวิจัยและนวัตกรรม

 20.6 เอกสารแนบ 6 แบบแจ้งการเปิดเผยผลงานวิจัยและนวัตกรรม

 ในกรณีที่เอกสารแนบท้ายสัญญาขัดแย้งกับข้อความในสัญญานี้ให้ถือตามข้อตกลงในสัญญา และในกรณีที่เอกสารแนบท้ายสัญญานี้ขัดหรือแย้งกันเองหรือมิได้กล่าวไว้ให้ถือปฏิบัติตามคำวินิจฉัยของผู้ให้ทุน

สัญญานี้ทำขึ้น 2 ฉบับ มีข้อความถูกต้องตรงกัน คู่สัญญาทั้งสองฝ่ายได้อ่าน และเข้าใจข้อความ ในสัญญานี้โดยตลอด จึงได้ลงลายมือชื่อไว้เป็นสำคัญ ต่อหน้าพยานของแต่ละฝ่ายและต่างเก็บไว้ฝ่ายละฉบับ

|  |  |  |
| --- | --- | --- |
| ลงชื่อ | ................................................. | ผู้ให้ทุน |
|  | (รองศาสตราจารย์โฆษิต ศรีภูธร) |  |
|  อธิการบดีมหาวิทยาลัยเทคโนโลยีราชมงคลอีสาน |
|  |  |  |

|  |  |  |
| --- | --- | --- |
| ลงชื่อ | ................................................. | ผู้รับทุน |
|  | (.................................................) |  |
|  | หัวหน้าโครงการวิจัย |  |
|  |  |  |
| ลงชื่อ | .....................................................  |  | ลงชื่อ | ......................................................  |
|  | (.....................................................) |  |  | (......................................................) |
|  | ผู้ร่วมโครงการวิจัย |  |  | ผู้ร่วมโครงการวิจัย |

|  |  |  |
| --- | --- | --- |
| ลงชื่อ | .................................................... |  |
|  | (..................................................) |  |
|  | ผู้ร่วมโครงการวิจัย |  |

|  |  |  |  |  |  |
| --- | --- | --- | --- | --- | --- |
| ลงชื่อ | .................................................... |  | ลงชื่อ | ..................................................... |  |
| (รองศาสตราจารย์บัณฑิต กฤตาคม)รองอธิการบดีฝ่ายวิจัย พัฒนานวัตกรรม และบริการวิชาการ |  (…………………………………………..) คณบดี |
|  | พยาน |  |  | พยาน |  |